Diari Oficial de la Generalitat Valenciana


Sumari del DOGV 396, del 25-06-1986 (1986/806582)

ORDRE de 3 de juny de 1986, de la Conselleria de Treball i Seguret at Social, per la qual es convoquen subvencions per als Sindicats o Organitzacions de Treballadors, a carrec de l'exercici 1985.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   396

Data del DOGV
:   25-06-1986

Secció del DOGV
:   ALTRES DISPOSICIONS

Número del document
:   1986/806582


Data del document
:   03-06-1986

Organisme emissor
:   Conselleria de Treball i Seguretat Social

Tipus de document
:   Ordre

Ordre de 3 de juny de 1986, de la Conselleria de Treball i Seguretat Social, per la qual es convoquen subvencions per als Sindicats o Organitzacions de Treballadors, a càrrec de l'exercici 1985.  
Havent estat decretada, per Sentència de 3 de maig de 1986, dictada per la Sala Segona del Contencioso-Administratiu de l'Excma. Audiència Territorial de València, en el Recurs 59/86, la nul·litat de l'Ordre d'aquesta Conselleria de data 27 de desembre de 1985 (DOGV núm. 372, de 10 de gener de 1986), per la qual es concedia una ajuda econòmica resum d'anteriors, per import de 61.508.957,- pessetes, a determinats Sindicats de Treballadors, pertoca, en conseqüència, convocar de nou una subvenció per igual quantitat a càrrec de l'aplicació pressupostària 36.18.478.311, d'aquesta Conselleria, corresponent a remanents de l'exercici de 1985, i que serà distribuït entre els Sindicats o Organitzacions de Treballadors per tal d'atendre les activitats de caràcter formatiu i altres, dintre de les finalitats pròpies, en proporció als resultats electorals obtinguts en l'àmbit territori al d?aquesta Comunitat Autònoma, i publicats per l'Institut de Mediació, Arbitratge i Conciliació per Resolució de 10 de març de 1983 (BOE de 16 de març de 1983), i actualitzats per aquesta Entitat, segons el que preveu l'apartat segon de la Disposició Transitòria de la Llei 32/1984, de 2 d'agost.   
En atenció d'aquests motius, i de conformitat amb el que disposa l'article 35 de la Llei 5/1983, de 30 de desembre, l'article 7 del Decret 192/85, de 9 de desembre i l'article 15 de la Llei de Pressupostos de la Generalitat Valenciana per a l'exercici de l'any 1986,   
ORDENE:  
Article primer  
Es convoca una subvenció per un import de desset milions quatre-centes cinc mil vuit-centes sisanta-set pessetes (67.262.154,- Ptes), a càrrec de l'aplicació pressupostària 22.09.724.451 d'aquesta Conselleria, de l'exercici 1985, que serà distribuïda entre els Sindicats o Organitzacions Sindicals de Treballadors, que ho sol·liciten en el temps i la forma indicats en aquesta Ordre, i en proporció al nombre de Delegats de Personal o Membres de Comités d'Empresa obtinguts en les eleccions a representants dels treballadors en l'àmbit territorial de la nostra Comunitat Autònoma, celebrades en el període inclòs entre el 15 de març i el 31 de desembre de 1982, i publicats per l'Institut de Mediació, Arbitratge i Conciliació, per Resolució de 10 de març de 1983, i actualitzats, en virtut de la Disposició Transitòria de la Llei 32/1984, de 2 d'agost.   
Article segon  
Els Sindicats o Organitzacions Sindicals de Treballadors que hagen obtingut algun Delegat de Personal o membre del Comité d'Empresa, en les Eleccions i àmbit a què fa referència l'article anterior, podran sol·licitar davant del Conseller de Treball i Seguretat Social, llur petició d'atorgament de subvenció, mitjançant escrit, al qual s'acompanyarà la documentació següent:   
a) Document fefaent que acredite la representació de la persona que actue en nom. de l'Entitat Sindical sol·licitant.   
En el supòsit que l'Entitat sol·licitant fora una Federació o Confederació i demanàs la subvenció en nom. de les Organitzacions Sindicals integrades o afiliades en aquesta, haurà d'acompanyar documentació acreditativa on conste l'autorització, en forma fefaent, d'aquestes Organitzacions perquè la Confederació o Federació sol·licite i percebe, en llur nom., la subvenció interessada.   
Quan es tracte d'una Coalició Electoral i l'atribució dels resultats electorals conste verificada a dos o més Sindicats legalitzats, el Sindical o Organització Sindical que inste la sol·licitud de subvenció, per si mateix i en nom. i representació del Col·legiat, haurà d'acompanyar-hi, en forma fefaent, l'autorització expressa d'aquest perquè sol·licite, si s'escau, la subvenció en llur nom..   
b) Certificació de la Direcció General de Treball de la indicada Conselleria acreditativa del nombre de Representants Sindicals obtinguts per la Central Sindical peticionària, en les Eleccions i l'àmbit meritats.   
c) Documentació acreditativa que l'Organització Sindical sol·licitant es troba al corrent de les obligacions tributàries.   
Article tercer  
Les sol·licituds de subvenció a què fa referència aquesta Ordre hauran de presentar-se dintre del termini de quinze dies hàbils següents a la publicació en el Diari Oficial de la Generalitat Valenciana.   
Aquells Sindicats o Organitzacions Sindicals que hagen sol·licitat, en temps i forma, subvenció per a l'exercici 1986 (DOGV de 26 de març de 1986), podran sol·licitar l'ajuda que ara es convoca, sense tenir que acompanyar de nou la documentació exigida per aquesta Ordre.   
Article quart  
Les Centrals o Organitzacions de Treballadors que resulten beneficiàries de les subvencions a què fa referència aquesta Disposició, justificaran la percepció d'aquestes, d'acord amb la normativa en vigor, i presentaran davant d'aquesta Conselleria una Memòria d'Activitats anual.   
Article cinqué  
La Conselleria de Treball i Seguretat Social acordarà, en exercici de la seua potestat reglamentària, en forma d'Ordre, la concessió de les subvencions sol·licitades i n'ordenarà la pràctica dels tràmits necessaris per a l'oportuna transferència a cadascuna de les Organitzacions Sindicals de Treballadors que hagen fet llur petició en el termini i acreditats els requisits i les condicions exigits en aquesta disposició.   
DISPOSICIO ADDICIONAL  
A fi de determinar la quantia de la subvenció per Delegat, i per a la distribució de la subvenció convocada, es tindrà en compte l'import total de totes les ajudes rebudes per les Centrals Sindicals Unió General de Treballadors, Confederació Sindical de Comisions Obreres, Unió Sindical Obrera i Confederació Nacional del Treball en l'exercici de 1985.   
DISPOSICIO FINAL  
Aquesta Ordre entrarà en vigor el dia que es publique en el Diari Oficial de la Generalitat Valenciana   
València, 3 de juny de 1986.   
El Conseller de Treball i Seguretat Social,  
MIQUEL DOMENECH I PASTOR